Foto: AP BMT rahbariyati Myanma qochqinlariga yordam berish maqsadida tashkilotning favqulodda vaziyatlarga sarflash uchun Markaziy jamg‘armadan (CERF) 7 mln dollar mablag‘ ajratishga qaror qildi. Bu haqda BMT bosh kotibining gumanitar masalalar bo‘yicha o‘rinbosari Mark Loukok ma’lum qildi. «CERF — bu odamlarga qayerda va qachon zarur bo‘lishidan qat’inazar odamlarga yordam berishning eng tezkor usulidir», — degan u. Loukok so‘zlariga ko‘ra, jamg‘arma qo‘shimcha boshpanalar va oziq-ovqat yetkazib beradi, shuningdek, og‘ir holatdagi kishilarga tibbiy yordam ko‘rsatadi. Shu bilan birga, myanmalik qochqinlarning xavfsizligini kafolatlash va ularga gumanitar yordamlarning uzluksiz yetkazilishini ta’minlashga chaqirdi.